recursal/SuperWikiNEXT-32B huggingface dataset:
**ஐதராபாத் உயர்வு விரைவுப்பாதைகள்**(Hyderabad Elevated Expressway) ஆந்திர மாநிலத் தலைநகர் ஐதராபாத் நகரில் கட்டப்பட்டுவரும் இரண்டு மேலே செல்லும் விரைவுப்பாதைகளைக் குறிக்கும்.

திட்டப்பணி விவரங்கள்
--------------------

### பி.வி. நரசிம்மராவ் உயர்வு விரைவுப்பாதை: மேதிப்பட்டணம் — ஆராம்கர் சந்திப்பு [11.6 கிமீ]

இது ஐதராபாத் நகரத்தை பன்னாட்டு விமானநிலையத்தை இணைக்கும் 11.6கிமீ நீளமுள்ள உயர்ந்த நிலையில் உள்ள விரைவுப்பாதை யாகும்.இதனை இரண்டு கட்டங்களாக ஐதராபாத் ஊரக மேம்பாட்டு ஆணையம் கட்டமைத்து வருகிறது.

**கட்டம் 1:**

மேதிப்பட்டணத்திலிருந்து ஐதர்குடா வரை 5.1கிமீ தொலைவிற்கு கட்டப்படும்.வட்டார போக்குவரத்து அலுவலகம் முன்னர் இறங்கும். 

**கட்டம் 2:**

ஐதர்குடாவிலிருந்து ஆராம்கர் சந்திப்பு வரை 6.5கிமீ தொலைவிற்கு கட்டப்படும்.

2007ஆம் ஆண்டு துவங்கப்பட்ட இப்பணித்திட்டம் பல இயற்கை மற்றும் நிர்வாக தடங்கல்களால் திட்டமிட்ட நாட்களில் முடிக்கப்பட வியவிலை. 2009 அக்டோபர் 2 அன்று மறைந்த முதல்வர் வை.எஸ்.ஆரால் திறக்கப்பட விருந்தது. அவரது மறைவிற்குப் பிறகு, முதல்வர் கே ரோசையாவினால் அக்டோபர் 19,2009 அன்று பொதுமக்கள் சேவைக்கு திறக்கப்பட்டது.  இதன்பின்னர் 30 கிமீ தொலைவில் சம்சதாபாத்தில் உள்ள பன்னாட்டு விமானநிலையத்தை அடைய 45 நிமிடங்களே எடுக்கின்றது.

இந்தியாவின் மிக நீளமான 17.2 மீட்டர் அகலமுள்ள இந்த நான்குவழிப்பாதையைக் கட்டுவதற்கு இந்திய ரூபாய் 6 மில்லியன் செலவாகியுள்ளது.

  

### ராசீவ் உயர்வு விரைவுப்பாதை: பரேட் மைதானம் — சாமீர்பேட்டை [20 கிமீ]

இது அணிவகுப்பு மைதானத்திலிருந்து (பரேட் கிரௌண்ட்ஸ்)சாமீர்பேட்டை வரை அமைக்கப்படும் 20 கிமீ நீளமுள்ள உயர்ந்த நிலையில் அமைந்த விரைவுப்பாதை யாகும்.

***திட்டப்பணி நிகழ்நிலை***

செப் 2008 அன்று இத்திட்டப்பணி ஆந்திர அரசினால் அனுமதிக்கப்பட்டுள்ளது. இது ***கட்டு,இயக்கு,மாற்று*** அடிப்படையில் கட்டமைக்கப்படுகிறது.

மேற்கோள்கள்
-----------

1. ↑  "India's Longest Flyover PVNR Expressway Inaugurated In Hyderabad". 2009-10-23 அன்று மூலம் பரணிடப்பட்டது. 2009-10-21 அன்று பார்க்கப்பட்டது.
2. ↑
**அருண்குமார் அரவிந்த்** (*Arun Kumar Aravind*- மே 22, 1977) மலையாளத் திரைப்பட இயக்குநர். மலையாளத்தில் புதியதலைமுறைப் படங்கள் என்று சொல்லப்படும் திரை அலையை உருவாக்கியவர்களில் ஒருவர்

திரைவாழ்க்கை
------------

அருண்குமார் அடிப்படையில் ஒரு திரைப்படத் தொகுப்பாளர். 2004ல் வெளிவந்த *வெட்டம்* என்ற மலையாளப்படத்தை படத்தொகுப்பு செய்தார். அதன்பின் இயக்குநர் பிரியதர்சனின் பெரும்பாலான படங்களுக்கு படத்தொகுப்பாளராகப் பணியாற்றினார்.

2010 ல் சியாம் மேனன் எழுதிய *காக்டெய்ல்* என்ற சினிமாவை இயக்கியபடி இயக்குநராக அறிமுகமானார். அதன்பின் 2011 ல் முரளி கோபி திரைக்கதை எழுதிய *ஈ அடுத்த காலத்து* என்ற படமும் 2012ல் *லெஃப்ட் ரைட் லெஃப்ட்* என்ற அரசியல் விமர்சனப்படமும் இவரது இயக்கத்தில் வெளிவந்தன. ஜெயமோகன் திரைக்கதை எழுதிய *ஒன் பை டூ* என்ற படத்தை இப்போது இயக்கிக் கொண்டிருக்கிறார்

விருதுகள்
---------

ஈ அடுத்த காலத்து படம் திருவனந்தபுரம் திரைவிழாவில் சிறந்த படம் மற்றும் திரைக்கதைக்கான விருதைப் பெற்றது. ஏஷியாநெட் விருது சிறந்த படத்தொகுப்புக்காக வழங்கப்பட்டது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-02-03 அன்று மூலம் பரணிடப்பட்டது. 2013-09-30 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2012-08-10 அன்று மூலம் பரணிடப்பட்டது. 2013-09-30 அன்று பார்க்கப்பட்டது.
**மேல்படப்பை தழுவக்கொழுந்தீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் மேல்படப்பை என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக தழுவக்கொழுந்தீசுவரர் ஆவார். அவரை தழுவக்குழைந்தீசுவரர் என்றும் அழைப்பர். இறைவி காமாட்சி ஆவார். இக்கோயிலின் தல மரம் மாமரம் ஆகும். கோயிலின் தீர்த்தம் சிவபுஷ்கரணி ஆகும். இத்தலம் வழியாக விருத்தாசலம் சென்ற ஞானசம்பந்தர் இத்தலத்தைப் பற்றிப் பாடியுள்ளதால் தேவார வைப்புத்தலமாக இத்தலம் கருதப்படுகிறது.

அமைப்பு
-------

மூன்று நிலை ராஜகோபுரத்தைக் கொண்டு அமைந்துள்ள இக்கோயில் மூலவரின் மீது செப்டம்பர் மாதத்தில் முதல் ஏழு நாள்கள் சூரிய ஒளி விழுவதைக் காணலாம். தல விநாயகர் வெற்றி விநாயகர் என்றழைக்கப்படுகிறார். இறைவி தெற்கு நோக்கிய நிலையில் தனி சன்னதியில் உள்ளார்.இறைவியின் கோஷ்டத்தில் வைஷ்ணவி, லட்சுமி, சரசுவதி ஆகியோர் உள்ளனர். சந்திரன் தட்சனின் 27 மகள்களைத் திருமணம் செய்துகொண்டான். இருந்தபோதிலும் ரோகிணி மீது மட்டும் அதிக அன்பு செலுத்தினான். அதனால் கோபமுற்ற பிற மனைவியர் தம் தந்தையான தட்சனிடம் இது பற்றிக் கூறினர். கோபமடைந்த தட்சன் சந்திரனின் கலைகள் தேயும்படி சபித்தான். சாப விமோசனம் பெற பல கோயில்களுக்குச் சந்திரன் சென்றான். அக்கோயில்களில் இதுவும் ஒன்றாகும்.

விழாக்கள்
---------

வைகாசியில் ஞானசம்பந்தர் குருபூசை, ஆடிப்பூரம், நவராத்தி, மகாசிவராத்திரி, திருக்கார்த்திகை, பங்குனி உத்திரத்தில் திருக்கல்யாணம்உள்ளிட்ட விழாக்கள் இங்கு நடைபெறுகின்றன.

மேற்கோள்கள்
-----------

1. 1 2 3 4  அருள்மிகு தழுவக்கொழுந்தீஸ்வரர் திருக்கோயில், தினமலர் கோயில்கள்
**அருண் ஜோஷி** (*Arun Joshi*) (1939-1993) ஒரு இந்திய எழுத்தாளர். *தி ஸ்ட்ரேஞ்ச் கேஸ் ஆஃப் பில்லி பிஸ்வாஸ்* மற்றும் *தி அப்ரண்டிஸ்* ஆகிய நாவல்களுக்காக அவர் அறியப்படுகிறார். 1982 ஆம் ஆண்டில் *தி லாஸ்ட் லாபிரிந்த்* என்ற நாவலுக்காக அவர் சாகித்ய அகாடமி விருதை வென்றார்.  அவரது நாவல்களில் வரும் கதாபாத்திரங்கள் நகர்ப்புறத்தைச் சேர்ந்தவர்களாக ஆங்கிலம் பேசுபவர்களாக, ஏதோ சில காரணங்களால் பாதிக்கபட்டவர்களாக படைக்கப்பட்டுள்ளனர். ஒரு விமர்சகர் "நடுத்தர வர்க்க சமுதாயத்தின் ஆழமற்ற தன்மை அவருக்கு ஒரு சொல்லாட்சிக் கலை அல்ல. இது அவரது சொந்த அறிவொளி மேன்மையை வெளிப்படுத்தும் நோக்கம் கொண்டது, ஆனால் உண்மையான அக்கறையுடன் ஆராயப்பட வேண்டிய ஒன்றாகும்." என்று கூறினார்.

வாழ்க்கை
--------

அருண் ஜோஷி உத்திரபிரேதேசத்தின் வாரணாசியில் வளர்ந்தார். அவரது தந்தை ஏசி ஜோஷி உத்தரப் பிரதேசம், பனாரஸ் இந்து மதம் பல்கலைக்கழகத்தின் துணைவேந்தராக இருந்தார். 

இந்தியாவுக்குத் திரும்பிய அவர், வட இந்தியாவின் முதல் ஜவுளித் தொழிற்சாலையான டெல்லி துணி மற்றும் ஜெனரல் மில்ஸில் பணியாற்றத் தொடங்கினார் மற்றும் நாட்டின் ஆரம்பகால கூட்டு-பங்கு நிறுவனங்களில், அதன் ஆட்சேர்ப்பு மற்றும் பயிற்சித் துறையின் தலைவராக பணியாற்றத் தொடங்கினார். அவர் ஒரு பங்குதாரரின் மகள் ருக்மிணி லால் என்பவரை மணந்தார். டெல்லியில் உள்ள தொழில்துறை உறவுகள் மற்றும் மனிதவளங்களுக்கான ஸ்ரீ ராம் மையத்தின் நிர்வாக இயக்குநராக பணியாற்றியதைத் தொடர்ந்து 1965 இல் டெல்லி துணி மற்றும் ஜெனரல் மில்ஸில் தனது பணியை ராஜினாமா செய்தார்.
ஜோஷி ஒரு தனித்துவமான வாழ்க்கையை வாழ்ந்தார், பொதுவாக விளம்பரத்தைத் தவிர்த்தார்.

வெளிநாட்டவர்
------------

*வெளிநாட்டவர்* எனும் இவரது படைப்பு 1968 இல் வெளியிடப்பட்டது.

பில்லி பிஸ்வாஸின் விசித்திரமான வழக்கு
-------------------------------------

பில்லி பிவாஸின் விசித்திர வழக்கு எனும் இவரது நூல் 1971ம் ஆண்டில் வெளியிடப்பட்டது. இந்நூல் அமெரிக்காவில் இருந்த திரும்பிய இந்தியரான பில்லி பிவாஸ் குறித்து கூறுவதாகும்.

படைப்புகள்
----------

### நாவல்கள்

* *வெளிநாட்டவர், 1968*
* *பில்லி பிஸ்வாஸின் விசித்திரமான வழக்கு, 1971*
* *தி அப்ரண்டிஸ், 1974*
* *தி லாஸ்ட் லாபிரிந்த், 1981*
* *தி சிட்டி அண்ட் ரிவர், 1990*

### சிறுகதைகள்

* *சர்வைவர் மற்றும் பிற கதைகள், 1975.*
* *எங்கள் கிராமத்திலிருந்து ஒரே அமெரிக்கர்.*

### மற்றவை

* *ஸ்ரீ ராம்:* குஷ்வந்த் சிங்குடன் *ஒரு வாழ்க்கை வரலாறு*, 1968.
* *லியா ஸ்ரீ ராம்: தொழில்முனைவோர் மற்றும் தொழில்துறை நிர்வாகத்தில் ஒரு ஆய்வு*, 1975.

வெளி இணைப்புகள்
---------------

* அருண் ஜோஷியின் சுயவிவரம்
* இலக்கிய என்சைக்ளோபீடியாவில் அருண் ஜோஷி

குறிப்புகள்
-----------

1. 1 2  Sudarshan, Aditya. "The strange case of Arun Joshi". *The Hindu*.. பார்த்த நாள்: 14 February 2014.
2. ↑  Dr. Anjan Kumar. "Existential Angst in The Novels of Arun Joshi". Asvameg. 17 August 2016 அன்று பார்க்கப்பட்டது.
3. ↑  Prasad, Madhusudan (1981). "Arun Joshi - The Novelist". *Indian Literature* **24** (4): 103–114.
4. ↑  Dr. Abnish Singh Chauhan. *The Fictional World of Arun Joshi: Paradigm Shift in Values*. Authorspress.. பார்த்த நாள்: 20 May 2020.
**நாக்பூர் மாகாணம்** (**Nagpur Province**) இந்தியாவில் பிரித்தானிய கிழக்கிந்தியக் கம்பெனி ஆட்சியின் போது நிறுவப்பட்ட மாகாணங்களில் ஒன்றாகும். இம்மாகாணம் நாக்பூர் நகரத்தை தலைமையிடமாகக் கொண்டு இயங்கியது.

வரலாறு
------

மராத்தியர்கள் ஆண்ட நாக்பூர் இராச்சியம், மூன்றாம் ஆங்கிலேய மராட்டியப் போருக்குப் பின்னர் 1818ல் பிரித்தானிய கிழக்கிந்தியக் கம்பெனியினர் விதித்த துணைப்படைத் திட்டத்தை ஏற்று, கம்பெனி ஆட்சிக்கு அடங்கிய சுதேச சமஸ்தானமாக விளங்கியது. 

நாக்பூர் இராச்சியத்தின் மன்னர் மூன்றாம் ராகோஜி காலத்திற்கு பின், நாக்பூர் இராச்சியம் வாரிசுரிமையற்று இருந்ததால், அவகாசியிலிக் கொள்கையின் படி, நாக்பூர் இராச்சியப்பகுதிகளுடன், அண்மைப் பகுதிகளை இணைத்து, 11 டிசம்பர் 1853 அன்று நாக்பூர் மாகாணம் நிறுவப்பட்டது.

பின்னர் 1861-ஆம் ஆண்டில் நாக்பூர் மாகாணத்தை மத்திய மாகாணத்துடன் இணக்கப்பட்டது. 1903-ஆம் ஆண்டில் மத்திய மாகாணப் பகுதிகள் மத்திய மாகாணம் மற்றும் பேரர் பகுதிகளுடன் இணைக்கப்பட்டது. 1950-ஆம் ஆண்டில் மத்திய மாகாணம் மற்றும் பேரர் பகுதிகள் மும்பை மாகாணம் மற்றும் விந்தியப் பிரதேசம் ஆகிய மாநிலங்களுடன் இணக்கப்பட்டது. நாக்பூர் மாகாணத்தில் இருந்த சிந்த்வாரா மாவட்டம், நாக்பூர் மாவட்டம், பண்டாரா மாவட்டம், சந்திரபூர் மாவட்டம், வர்தா மாவட்டம் மற்றும் பாலாகாட் மாவட்டங்கள் மகாராட்டிரா மாநிலத்தில் விதர்பா பிரதேசத்தில் உள்ளது. துர்க் மாவட்டம், ராய்ப்பூர் மாவட்டம் மற்றும் பிலாஸ்பூர் மாவட்டங்கள் சத்தீஸ்கர் மாநிலத்தில் உள்ளது

### நாக்பூர் மாகாணத்தில் இருந்த மாவட்டங்கள்

* சிந்த்வாரா மாவட்டம்
* நாக்பூர் மாவட்டம்
* பண்டாரா மாவட்டம்
* சந்திரபூர் மாவட்டம்
* வர்தா மாவட்டம்
* பாலாகாட் மாவட்டம்
* துர்க் மாவட்டம்
* ராய்ப்பூர் மாவட்டம்
* பிலாஸ்பூர் மாவட்டம்

இதனையும் காண்க
--------------

* பிரித்தானிய இந்தியாவின் மாகாணங்களும், ஆட்சிப் பகுதிகளும்

மேற்கோள்கள்
-----------

1. ↑  Hunter, William Wilson, Sir, et al. (1908). *Imperial Gazetteer of India*, 1908-1931; Clarendon Press, Oxford
அருந்ததி பட்டாச்சார்யா
**அருந்ததி பட்டாச்சார்யா** என்பவர் பாரத ஸ்டேட் வங்கியின் தலைவர். இவர் இந்த வங்கியின் முதல் பெண் தலைவர் ஆவார். 2016 இல் அதிகாரமிக்கவர்களில் இவர் 25 ஆவது இடத்தில் இருப்பதாக போர்ப்ஸ் இதழ் கணித்தது. இவர் 2017 ஆக்டோபர் 6 ஆம் திகதியில்  ஒய்வு பெறுகிறார்.

வாழ்க்கைக் குறிப்புகள்
----------------------

கொல்கத்தா நகரில் ஒரு வங்கக் குடும்பத்தில் பிறந்த அருந்ததி பட்டாச்சார்யா, பிலாய் என்ற ஊரில் தமது இளமைக் காலத்தைக் கழித்தார். இவருடைய தந்தை பரோதியுள் குமார் முகர்சி பொகாரோ இரும்புத் தொழிற்சாலையில் பணி புரிந்தார். தாயார் ஓமியோபதி மருத்துவராக இருந்தார். அருந்ததி பட்டாச்சார்யா பொகாரோவில் தூய சேவியர் பள்ளியில் படித்தார்.
கொல்கத்தாவில் உள்ள லேடி பிரபோன் கல்லூரியில் ஆங்கில இலக்கியமும் பின்னர்  ஜாதவ்பூர் பல்கலைக் கழகத்திலும் கல்வி பயின்றார். இவருடைய கணவர் பிரிதிமாய் பட்டாச்சார்யா கரக்பூர் ஐஐடியில்  பேராசிரியராக இருந்தார்.

வங்கிச் செயல்கள்
----------------

1977 ஆம் ஆண்டில் செப்டம்பரில் பாரத் ஸ்டேட் வங்கியில் பணியில் பயிற்சி அதிகாரியாகச்  சேர்ந்தார்.
அயலகப் பண மாற்றுத் துறை, கருவூலம், சில்லறை வணிகம், முதலீட்டுத் துறை, மனித வளம் எனப் பல் வேறு பொறுப்புகளில் வங்கியில் பணி ஆற்றினார். நியுயார்க்குக் கிளையிலும் பணி செய்தார்.
மெர்ச்சண்ட் பாங்கிங், கேபிடல் மார்க்கட் போன்ற பிரிவுகளில் முதன்மை அதிகாரியாக இருந்தார்.
எஸ்பிஐ கஸ்டோடியல் சேவைகள், எஸ்பிஐ ஜெனரல் இன்சூரன்சு, எஸ்பிஐ பென்சன்ட் பண்ட் போன்ற புதிய திட்டங்களில் ஆர்வமாக ஈடுபட்டு சேவை செய்தார்.
இருநூறு ஆண்டுகள் பழைமை வாய்ந்த பாரத ஸ்டேட் வங்கியில் அண்மை வளர்ச்சியான தொழில் நுட்பத்தை மேம்படுத்தினார். டிஜிட்டல் வங்கிகள், மொபைல் வெலட், திறன்பேசி மூலம் சில்லறை வர்த்தகச் சேவை போன்றவற்றை அறிமுகப்படுத்தினார்.
இவரது பதவிக் காலத்தில் ஐந்து துணை வங்கிகளான ஸ்டேட் பாங்க் ஆப் பிகானீர் அண் ஜெய்ப்பூர்  ஸ்டேட் பாங்க் ஆப் ஐதராபாத் ஸ்டேட் பாங்க் ஆப் மைசூர், ஸ்டேட் பாங்க் ஆப் பாட்டியாலா, ஸ்டேட் பாங்க் ஆப் திருவாங்கூர் மற்றும் பாரதிய மகிளா வங்கி ஆகியன பாரத் ஸ்டேட் வங்கியுடன் இணைந்தன. இதன் பலனாக  பாரத  ஸ்டேட் வங்கி உலக அளவில் 50 வங்கிகளில் ஒன்றாகத் திகழும் என்று நம்பப்படுகிறது.

பெற்ற சிறப்புகள்
----------------

அயலகக்  கொள்கை (பாரீன் பாலிசி) என்ற இதழில் நூறு உலக முன்னணியினரில் இவர் முதன்மையானவர் என்று கூறப்பட்டது.

2017 இல் பார்ச்சூன் இதழில் ஆசிய பசிபிக் நாடுகளில் 4 ஆவது அதிகாரமிக்க பெண் எனச் சிறப்பிக்கப் பெற்றார்.

இந்திய டுடே என்ற ஆங்கில இதழில் 50 பேரில்  19 ஆவது அதிகாரமிக்க ஆளுமையாகக் கணிக்கப்பட்டார்.

மேற்கோள்
--------

1. ↑
2. ↑  "All you need to know about Arundhati Bhattacharya, SBIs first woman chief". FirstPost.
3. ↑  "Steady climb to the top". telegraphindia.
4. ↑  "Arundhati Bhattacharya is new chief of SBI".
5. ↑  "Narendra Modi named top decision maker, BJP's Amit Shah, SBI's Arundhati Bhattacharya too in 'Global Thinkers' list".
6. ↑  "Fortune's List of Most Powerful Women in Asia-Pacific Has 8 Indians".
7. ↑  "India's 50 powerful people". India Today. April 14, 2017. .
"**நாங்கள் ஒருவரே (ஒலே ஒலா)**" (*We Are One (Ole Ola)*) 2014இல் *ஓர் காதல், ஓர் தாளம் - 2014 பிஃபா உலகக் கோப்பை அலுவல்முறை இசைத்தொகுப்பிற்காக* (One Love, One Rhythm – The 2014 FIFA World Cup Official Album) கூபாவின் அமெரிக்க ராப்பிசை கலைஞர் பிட்புல் பதிவு செய்த பாடலாகும். இதில் விருந்தினராகக் குரல்கொடுக்க அமெரிக்கப் பாடகி செனிபர் லோபசும் பிரேசிலிய பாடகி கிளாடியா லீட்டும் பங்கேற்றனர். இந்தப் பாடலை எழுதுவதில் பிட்புல், தாமசு டிரோல்சென், லோபசு, லீட்டு, டான்னி முர்சியா, சியா புர்லெர், லூகாசு "டா. லூக்" கோட்வால்டு, என்றி "சர்குட்" வால்ட்டர் மற்றும் ரெட் ஒன் இணைந்துள்ளனர். தயாரிப்பை கோட்வால்டு, வால்ட்டர், மற்றும் டிரோல்சென் கவனித்துக் கொண்டனர். விசிறிகளிடமிருந்து நேர்மறையான கருத்துக்களைப் பெற்றுள்ள இந்தப் பாடலை சில பிரேசிலியர்கள் இதில் பிரேசிலிய உணர்வு வெளிப்படவில்லை எதிர்மறையாகவும் விமர்சித்துள்ளனர். "வீ ஆர் ஒன்" பாடல் வணிகநோக்கில் சுமாரான வெற்றியைப் பெற்றுள்ளது; இத்தாலி, எசுப்பானியா, செருமனி, பிரான்சு மற்றும் ஆத்திரியாவில் முதல் 20 பாடல்களில் ஒன்றாக வந்துள்ளது.

மேற்சான்றுகள்
-------------

1. ↑  "We Are One (Ole, Ola) - Jennifer Lopez & Cláudia Leitte" (Danish). DR. 11 April 2014 அன்று பார்க்கப்பட்டது.CS1 maint: Unrecognized language (link)
**அருந்ததி தேவி** (*Arundhati Devi*) ( குஹா தகுராதா அல்லது அருந்ததி முகர்ஜி அல்லது முகோபாத்யாய் என்றும் அழைக்கப்படுகிறார்) (1924 - 1990) ஒரு மேற்கு வங்காள நடிகையும், இயக்குனரும், எழுத்தாளரும், பாடகியுமாவார். 

அருந்ததி தேவி விஸ்வபாரதி பல்கலைக்கழகத்தின் மாணவி ஆவார், அங்கு இவர் சைலஜரஞ்சன் மஜும்தாரிடம் ரவீந்திர சங்கீதத்தில் பயிற்சி பெற்றார். 1940 இல் அனைத்திந்திய வானொலியில் ரவீந்திர சங்கீத பாடகியாக தனது வாழ்க்கையைத் தொடங்கினார். ஒரு நடிகையாக, அருந்ததி தேவி கார்த்திக் சட்டோபாத்யாயின் பெங்காலி திரைப்படமான *மஹாபிரஸ்தானர் பாதே* (1952) திரைப்படத்தில் அறிமுகமானார். இது *யாத்ரிக்* என்ற தலைப்பில் இந்தி பதிப்பையும் கொண்டிருந்தது.  மேலும் தேவகி குமார் போஸ் போன்ற இயக்குனர்களுடன் நபஜன்மாவில் (1956) இணைந்து பணியாற்றினார். சலாச்சலில் அசித் சென் (1956), பஞ்சதபா (1957), மாவில் பிரபாத் முகோபாத்யாய் (1956), மம்தா (1957), பிசாரக் (1959) மற்றும் ஆகாஷ்பதால் (1960), மற்றும் தபன் சின்ஹா கலாமதி (1958), ஜிந்தர் போண்டி (1961) , ஜதுகிரிஹா (1964) ஆகிய படங்களிலும் நடித்தார். 1963 ஆம் ஆண்டில், பிஜோய் போஸ் இயக்கிய தேசிய விருது பெற்ற வங்காளத் திரைப்படமான *பாகினி நிவேதிதா* (1962) இல் நடித்ததற்காக சிறந்த நடிகைக்கான வங்காளத் திரைப்பட பத்திரிக்கையாளர் சங்க விருது இவருக்கு வழங்கப்பட்டது. 1967 ஆம் ஆண்டில், 14 வது தேசிய திரைப்பட விருதுகளில் இவரது அறிமுக இயக்கத்தில் உருவான *சுட்டி* என்ற திரைப்படத்திற்காக உயர் இலக்கியப் படைப்புகளை அடிப்படையாகக் கொண்ட சிறந்த திரைப்படத்திற்கான தேசிய திரைப்பட விருது இவருக்கு வழங்கப்பட்டது.

தனிப்பட்ட வாழ்க்கை
------------------

அருந்ததி பிரித்தானிய இந்தியாவில் (இப்போது வங்காளதேசம்) வங்காள மாகாணத்திலுள்ள பரிசாலில் பிறந்தார். 1955 இல் அவர் இயக்குனர் பிரபாத் முகர்ஜியுடன் திருமணம் செய்து கொண்டு குறுகிய காலம் அவருடன் வாழ்ந்தார். இருப்பினும், 1957 இல் பெர்லின் சர்வதேச திரைப்பட விழாவில் திரைப்பட இயக்குனர் தபன் சின்ஹாவை சந்தித்தார். இறுதியில் இவர்கள் திருமணம் செய்து கொண்டனர். இவர்களது மகன் அனிந்தியா சின்ஹா விஞ்ஞானியாக உள்ளார்.

இறப்பு
------

அருந்ததி ஜனவரி , 1990 அன்று இறந்தார்.

சான்றுகள்
---------

1. ↑  "Arundhati Devi - Bengali women filmmakers who have made India proud". *The Times of India*. 5 January 2020 அன்று மூலதளத்திலிருந்து பரணிடப்பட்டது எடுக்கப்பட்டது. 9 November 2019 அன்று பார்க்கப்பட்டது.
2. ↑  "Arundhati Devi movies, filmography, biography and songs - Cinestaan.com". *Cinestaan*. 10 March 2019 அன்று பார்க்கப்பட்டது.
3. ↑  "অন্তরের অন্দরে রয়ে গেল গান". *anandabazar.com* (Bengali). 9 November 2019 அன்று மூலதளத்திலிருந்து பரணிடப்பட்டது எடுக்கப்பட்டது. 9 November 2019 அன்று பார்க்கப்பட்டது.
4. ↑  "স্ম র ণ : অরুন্ধতী দেবী". *শেয়ার বিজ* (ஆங்கிலம்). 6 February 2017 அன்று மூலம் பரணிடப்பட்டது. 9 November 2019 அன்று பார்க்கப்பட்டது.
5. ↑  Arundhati Devi in Upperstall பரணிடப்பட்டது 9 செப்டம்பர் 2011 at the வந்தவழி இயந்திரம்

வெளி இணைப்புகள்
---------------

* ஐ.எம்.டி.பி இணையத்தளத்தில் Arundhati Devi
**நாக்ஸ் கோட்டை (Fort Knox)** என்பது ஐக்கிய அமெரிக்காவின், கென்டக்கி மாநிலத்தின், லூயிவில் நகரில் உள்ள அமெரிக் படைத்துறையின் கேந்திரமாக உள்ளது ஆகும். இது அமெரிக்காவின் உத்தியோகபூர்வ தங்க இருப்பின் ஒரு பெரிய பகுதியைப் பாதுகாப்பாக வைக்கப் பயன்படுத்தப்படுகிறது. இது 109,000 ஏக்கர் (170 சதுர மைல், 441 km²) பரப்பளவைக் கொண்டது. புலிட், ஹார்டின், மீட் ஆகிய மாவட்டங்களின் எல்லைப் பகுதிகளை உள்ளடக்கியதாக உள்ளது. இங்கு தற்போது இராணுவ மனிதவள கட்டளை, யுனைடெட் ஸ்டேட்ஸ் ஆர்ட் கேடட் கட்டளை மற்றும் யுனைடெட் ஸ்டேட்ஸ் இராணுவம் அன்ட் அன்ஷன் கமாண்ட் ஆகியவற்றை உள்ளடக்கிய இராணுவ மனிதவள மேம்பாட்டு மையம் உள்ளது. 60 ஆண்டுகளாக ஃபோர்ட் நாக்ஸ் யு.எஸ். ஆர்மி ஆர்மோர் சென்டர் மற்றும் யு.எஸ். ஆர்மி ஆர்மோர் பள்ளி (தற்போது பென்னிங் கோட்டைக்கு மாற்றப்பட்டுள்ளது), மேலும் இராணுவம் மற்றும் ஐக்கிய அமெரிக்க ஈரூடகப் படைப்பிரிவு இரண்டும் எம்1 ஆப்ராம்ஸ் கவச வாகணப் பயிற்சியில் ஈடுபடுகின்றன. கோட்டையில் உள்ள ஜெனரல் ஜோர்ஜ் பட்டன் அருங்காட்சியகத்தில் அமெரிக்க இராணுவத்தின் குதிரைப்படை மற்றும் கவச வீரர்களின் வரலாறு, மற்றும் ஜெனரல் ஜார்ஜ் எஸ். பாட்டின் வாழ்க்கை வரலாறு, ஜார்ஜ் போன்றவற்றைக் காணலாம் அமெரிக்காவின் சுதந்திரப் பிரகடனம், அமெரிக்க அரசியலமைப்புச் சட்டம், லிங்கனின் கெடிஸ்பார்க் உரை, மாக்னா கார்ட்டா (இங்கிலாந்தின் மன்னன் ஜான் பிரிட்டிஷாரின் பிடியிலிருந்து அமெரிக்காவை நீக்கிய ஒப்பந்தம்) ஆகியவற்றின் மூலப் பிரதிகள் இங்கு சேமிக்கப்பட்டு வருகின்றன.

தங்க வைப்பகம்
-------------

யு.எஸ் கோல்ட் புல்லியன் வைப்பகம்
இந்தக் கோட்டை 1936 திசம்பரில் கட்டி முடிக்கப்பட்டது. அமெரிக்க ராணுவம். 1937 சனவரியில் பல கப்பல்கள் மூலமாகத் தங்கத்தை இங்கே எடுத்து வந்து பாதுகாப்பாக வைத்தது. ஐக்கிய அமெரிக்கக் கருவூலத் திணைக்களமானது 1937 ஆம் ஆண்டிலிருந்து இந்த தங்க வைப்பகத்தைப் பராமரிக்கும் பொறுப்பைக் கொண்டுள்ளது. இந்தப் பகுதி கருவூலத் திணைக்களத்தால் மட்டுமே இயக்கப்படுகிறது.

மேற்கோள்கள்
-----------

1. ↑  "U.S. Army Cadet Command and Fort Knox Leadership".
2. ↑  "General George Patton Museum of Leadership - Home". 18 February 2013 அன்று மூலம் பரணிடப்பட்டது.
3. ↑  ஜி.எஸ்.எஸ். (18 நவம்பர் 2017). "தங்கக் கோட்டை". *கட்டுரை*. தி இந்து தமிழ். 18 நவம்பர் 2017 அன்று பார்க்கப்பட்டது.
**பூர்சூட் இராச்சியம்** (Bhurshut) (வங்காள மொழி: ভুরশুট அல்லது **பூரசுதா இராச்சியம்**, தற்கால இந்திய மாநிலமான மேற்கு வங்காளத்தின் ஹவுரா மாவட்டம் மற்றும் ஹூக்ளி மாவட்டங்களை உள்ளடக்கிய சிறு இராச்சியம் ஆகும்.  இவ்விராச்சியத்தின் தலைநகர் **பூர்சூட்** நகரம் ஆகும்.

கி பி 15ஆம் நூற்றாண்டு முதல் 18ஆம் நூற்றாண்டு முடிய பூர்சூட் இராச்சியத்தை பிராமண குடும்பத்தினர் ஆண்டனர்.

முகலாயப் பேரரசர் அக்பர் காலத்தில், பூர்சூட் இராச்சியத்தை கிருஷ்ணராய் எனும் மன்னர் (1583-1584) ஆண்டார். பூர்சூட் இராச்சியத்தின் புகழ்பெற்ற மன்னர் கிருஷ்ணராயின் பேரன் பிரதாபநாராயணன் (1652–1684) ஆவார். 

பூர்சூட் இராச்சியத்தில் பவானிபூர், வசந்தபூர் மற்றும் ராஜ்பால்ஹத் எனுமிடங்களில் கோட்டை கொத்தளங்கள் இருந்ததாக அறியப்பட்டாலும், ஹவுரா மாவட்டத்தில், தாமோதர் ஆற்றின் கரையில், ராஜ்பால்ஹத் எனுமிடத்தில் திஹி பூர்சூட் எனுமிடம் உள்ளது. 

பூர்சூட் இராச்சியம், வர்தமான்ராஜ் எனும் கீர்த்திசந்த் என்பவரால் 18ஆம் நூற்றாண்டில் கைப்பற்றப்பட்டது.

பூர்சூட் இராச்சியத்தின் மன்னர்கள்
---------------------------------

* சிவநாராயணன்
* ருத்திரநாராயணன்
* பவசங்கரி
* பிரதாபநாராயணன்
* பூரிசிரேஸ்தா நாராயனன்
* இலக்குமி நாராயணன்

இதனையும் காண்க
--------------

பிராமண அரச குலங்களினதும் அரசுகளினதும் பட்டியல்

மேற்கோள்கள்
-----------

1. ↑  Ānandamūrti -The awakening of women - Page 303 1995 "Today we colloquially call it Bhurshut. The capital Garh Mandaram was ... In Bhurshut, the Mughal rulers had tremendous influence. Burdwan, in Bhurshut, was the capital of Bengal a number of times. [Some say] the word "Burdwan" came from"
2. 1 2 3  Ghosh, Binoy, *Paschim Banger Sanskriti*, (in Bengali), part II, 1976 edition, pp. 218-234, Prakash Bhaban

வெளி இணைப்புகள்
---------------

* வரலாறு வலைவாசல்
**அருண் விஜயராணி** (16 மார்ச் 1954 - 13 டிசம்பர் 2015) புலம்பெயர்ந்த மூத்த பெண் படைப்பாளிகளில் ஒருவர். 1989 ஆம் ஆண்டில் இருந்து புலம்பெயர்ந்து அவுஸ்திரேலியாவில் வாழ்ந்து வந்தவர்.

வாழ்க்கைக் குறிப்பு
-------------------

அருண் விஜயராணி யாழ்ப்பாணம் உரும்பிராயைப் பிறப்பிடமாகக் கொண்டவர். மத்திய கிழக்கு நாடுகளிலும் இங்கிலாந்திலும் சில காலம் வசித்திருக்கும் அருண். விஜயராணி 1989 முதல் அவுஸ்திரேலியா மெல்பேர்ணில் வசித்து வந்தார். இவரது தந்தையார் பிரபல ஓவியர் செல்லத்துரை. விஜயராணி செல்லத்துரை என்ற பெயரிலேயே இவரது ஆக்கங்கள் முன்பு வெளியாகின. அருணகிரி என்பவரை மணந்ததன் பின்னர், அருண். விஜயராணி என்ற பெயரில் எழுதி வந்தார்.

இலக்கிய உலகில்
--------------

1972 ஆம் ஆண்டில் இந்து மாணவன் என்ற பாடசாலை மலரில் "அவன் வரும்வரை" என்ற தனது முதலாவது சிறுகதையை எழுதினார். கொழும்பில் வாழ்ந்த காலப்பகுதியில் இலங்கை வானொலியில் இவரது "விசாலாட்சிப்பாட்டி பேசுகின்றாள்" என்ற நகைச்சுவைத்தொடர் 25 வாரங்கள் ஒலிபரப்பாகியது.

இலங்கை வானொலியில் சிறுகதைகள், சிந்தனைக்கட்டுரைகள், இசையும் கதையும், நாடகங்கள், தொடர்நாடகங்கள் என்பன இவரது ஆக்கங்களாக ஒலிபரப்பாகியுள்ளன. "தவறுகள் வீட்டில் ஆரம்பிக்கின்றன" என்ற இவரது வானொலி நாடகம், துணை என்ற பெயரில் ரூபவாஹினி தொலைக்காட்சிக்காக பி. விக்னேஸ்வரன் தொலைக்காட்சி நாடகமாக தயாரித்து ஒளிப்பரப்பினார்.

அவுஸ்திரேலியாவில் தமிழோசை வானொலி மற்றும் வானமுதம் வானொலி, இன்பத் தமிழ் ஒலி ஆகியவற்றிலும் பல உரைச்சித்திரங்களை வழங்கியிருக்கிறார்.

அவுஸ்திரேலியா தமிழர் ஒன்றியத்தின் அவுஸ்திரேலிய முரசு இலக்கிய சிற்றிதழின் ஆசிரியராகவும் அருண். விஜயராணி பணியாற்றியுள்ளார். அத்துடன் வருடாந்தம் தமிழ் எழுத்தாளர் விழாவை நடத்தும் அவுஸ்திரேலிய தமிழ் இலக்கிய கலைச்சங்கத்தின் தலைவராகவும் பணியாற்றினார்.

விருதுகள்
---------

மெல்பன் தமிழ்ச்சங்கம் இவரது பணிகளைப்பாராட்டி 2005 ஆம் ஆண்டு விருது வழங்கி கௌரவித்துள்ளது.

வெளிவந்த நூல்கள்
----------------

* *கன்னிகா தானங்கள்* (சிறுகதைத் தொகுதி) தமிழ்ப்புத்தகாலயம், 1990, சென்னை

ஆதாரங்கள்
---------

* ஞானம் நேர்காணல் - 2001 ஜனவரி
* அக்கினிக் குஞ்சில் அறிமுகம்
[*தொடர்பிழந்த இணைப்பு*]
**ஊர்மி பாசு** (*Urmi Basu*) இந்தியாவைச் சேர்ந்த ஒரு பெண்கள் உரிமை ஆர்வலர் ஆவார். கொல்கத்தாவில் பாலியல் தொழிலாளர்களைப் பாதுகாத்து வரும் இயக்கத்தில் ஈடுபட்டு வருகிறார். 2019 ஆம் ஆண்டு ஊர்மிக்கு இந்தியாவில் பெண்களுக்காக வழங்கப்படும் மிக உயர்ந்த விருதான நாரி சக்தி விருது வழங்கப்பட்டது.

வாழ்க்கை
--------

ஊர்மி பாசு கொல்கத்தாவில் பிறந்தார்.  இவரது பெற்றோர் இருவரும் மருத்துவ வல்லுநர்கள் ஆவர். ஊர்மிக்கு அவரது பெற்றொர் நல்ல கல்வியை அளித்தனர். 

 நாரி சக்தி விருது பெற்றவர்கள். பாசு வலதுபுறம் 
ஊர்மி 2000 ஆம் ஆண்டில் கொல்கத்தாவில் பாலியல் தொழிலாளர்களைப் பராமரிக்கும் "நியூ லைட்" என்ற ஓர் அமைப்பை நிறுவினார். தனது சொந்த நிதியைப் பயன்படுத்தி இவர் இந்த அமைப்பை உருவாக்கினார் என்பது குறிப்பிடத்தக்கதாகும். ஊர்மியின் இரண்டாவது கணவர் இவரது அமைப்புக்கு ஆதரவற்ற நிலையில் இருந்ததால் ஊர்மி அவரை விட்டு பிரிந்து சென்றதாக கூறப்படுகிறது.  நியூ லைட்டின் அடித்தளத்தில் ஒரு குழந்தைகள் காப்பகம் உள்ளது. இக்காப்பகத்தில் பெண்கள் இரவு நேரத்தில் பாதுகாப்பிற்காகத் தங்கலாம். பரம்பரை பரம்பரையாக தொடர்ந்து வரும் விபச்சாரத்தைப் பற்றி இவர் கவலைப்படுகிறார்,  90% பாலியல் தொழிலாளர்களின் மகள்கள் சராசரியாக பதின்மூன்று வயதில் விபச்சாரத்தில் ஈடுபடுகிறார்கள். 

2012 ஆம் ஆண்டு ஊர்மியும் அவரது அமைப்பும் ஆப் தி இசுகை என்ற ஓர் அமெரிக்கத் திரைப்படத்தில் இடம் பெற்றனர். இவ்வாய்ப்பு அடக்குமுறையை உலகளவில் பெண்களுக்கான வாய்ப்பாக மாற்றியது".  நான்கு மணிநேர ஆவணப்படமான இது 2012 ஆம் ஆண்டு அக்டோபர் மாதத்தில்  திரையிடப்பட்டது.

2019 ஆம் ஆண்டு பன்னாட்டு மகளிர் தினத்தன்று ஊர்மிக்கு நாரி சக்தி விருது வழங்கப்பட்டது. "2018" ஆம் ஆண்டுக்கான இவ்விருது இந்திய குடியரசுத் தலைவரால் குடியரசுத் தலைவர் இல்லத்தில் வழங்கப்பட்டது. பிரதமர் நரேந்திர மோடியும் விருது வழங்கும் விழாவில் கலந்து கொண்டார்.

மேற்கோள்கள்
-----------

1. 1 2  "Urmi Basu - India | WEF | Women Economic Forum". *WEF* (ஆங்கிலம்). 2020-04-25 அன்று பார்க்கப்பட்டது."Urmi Basu - India | WEF | Women Economic Forum". *WEF*. Retrieved 2020-04-25.
2. ↑  "Urmi Basu". *thinkglobalschool.org*. 2020-04-25 அன்று பார்க்கப்பட்டது.
3. 1 2  ""Prostitution is Absence of Choice" | ITVS". *itvs.org* (ஆங்கிலம்). 2020-04-25 அன்று பார்க்கப்பட்டது.""Prostitution is Absence of Choice" | ITVS". *itvs.org*. Retrieved 2020-04-25.
4. ↑  "Independent Lens: Half the Sky". PBS.org. March 22, 2013 அன்று பார்க்கப்பட்டது.
5. ↑  "Nari Shakti Puraskar - Gallery". *narishaktipuraskar.wcd.gov.in*. 2020-04-11 அன்று பார்க்கப்பட்டது.
இந்திய சாதி குறித்து அறிய, காண்க போயர்.

**பூர்** (*Boer*, பன்னாட்டு ஒலிப்பு: /bur/ ) அல்லது **போயர்** என்பது டச்சு மொழியில் உழவர் என்ற பொருளுடையச் சொல்லாகும்; இச்சொல் தென்னாப்பிரிக்காவில் 1700களில் இருந்த கிழக்கு கேப் முனையில் குடியேறிய டச்சு உழவர்களின் வழித்தோன்றல்களை குறிப்பிடப் பயன்படுத்தபடுகின்றது.. சிலகாலம் கேப் குடியேற்றம் டச்சுக் கிழக்கிந்தியக் கம்பனியின் கட்டுப்பாட்டில் இருந்தது; பின்னாளில் இதனை ஐக்கிய இராச்சியம் கைப்பற்றியது. பிரித்தானியாவின் ஆட்சியிலிருந்தும் கிழக்கு முனையில் பிரித்தானிய பேரினவாத அரசுக்கும் உள்ளகக் குடிகளுக்கும் இடையே நிகழ்ந்த போர்களிலிருந்தும் தப்பிப்பதற்காக இவர்கள் 1800களில் கேப் குடியேற்றத்திலிருந்து இடம்பெயர்ந்து டிரான்சுவாலிலும் ஆரஞ்சு விடுதலை இராச்சியத்திலும் வாழத் துவங்கினர். இவை கூட்டாக போயர் குடியரசுகள் என்றும் இவர்களும் *பூர்* என்றும் குறிப்பிடப்படுகின்றனர். சிறிதளவில் நதால் பகுதியிலும் இவர்களைக் காணலாம்.

வரலாறு
------

1657இல் டச்சு கிழக்கிந்திய கம்பனியின் சில வீரர்களும் மாலுமிகளும் கேப் பகுதியிலேயே தங்கி வாழ அனுமதி அளிக்கப்பட்டனர். இவர்களே தென்னாப்பிரிக்காவில் முதலில் குடியேறியவர்களாவர். இவர்கள் ஆபிரிக்கானர்களாக அறியப்படவில்லை. அதேநேரத்தில் தங்களை ஐரோப்பியர்களாகவும் அடையாளப்படுத்திக் கொள்ள இவர்கள் விரும்பவில்லை. மென்மேலும் ஐரோப்பாவிலிருந்து வந்தேறிகள் வரத்தொடங்க இவர்களுக்குள் பன்னாட்டு கலப்புத் திருமணங்கள் நிகழத் தொடங்கின. எனவே இவர்களது மொழி, பண்பாட்டு அடையாளங்களைத் தொலைத்தனர். தங்களைப் புதிய நாடாகக் கருதத் தொடங்கினர். இவர்கள் போயர் குடியரசுகளை நிறுவினர். இந்தக் குடியரசுகளை 1880-1881இலும் 1899–1902இலும் நடந்த ஆங்கில-போயர் போர்களில் தோற்றனர். இதன் பின்னர் இவர்கள் பிரிந்து பல நாடுகளில் குடியேறினர். பெரும்பாலோர் இன்னமும் தற்கால தென்னாப்பிரிக்கா, சுவாசிலாந்து மற்றும் சிம்பாப்வே நாடுகளில் வாழ்ந்து வருகின்றனர்.

மேற்சான்றுகள்
-------------

1. ↑  Stürmann, Jan (2005). *New Coffins, Old Flags, Microorganisms and the Future of the Boer*.. பார்த்த நாள்: 2011-12-02.
2. ↑  Jones, Daniel; Gimson, Alfred C. (1977) [1917]. *Everyman's English Pronunciation Dictionary*. Everyman's Reference Library (14 ). London: J. M. Dent & Sons. பன்னாட்டுத் தரப்புத்தக எண்:0-460-03029-9. .
3. ↑  Du Toit, Brian M. (1998). *The Boers in East Africa: Ethnicity and Identity*. பக். 1.. பார்த்த நாள்: 2011-12-02.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***பூர்*** |

* "பூர்". *New International Encyclopedia*. (1905).
**நைசியா** (*Nicaea*, *Nicea*, கிரேக்க மொழி: Νίκαια, **நிக்கேயா**, துருக்கியம்: İznik, இசுனிக்) என்பது வடமேற்கு அனத்தோலியாவில் உள்ள ஒரு பண்டைய நகரம் ஆகும். இந்நகரம் நிக்கேயாவின் 1வது, 2-வது பேரவைகள் (கிறித்தவத் திருச்சபையின் ஆரம்பகால வரலாற்றில் 1வது, 7வது கிறிஸ்தவப் பொதுச்சங்கங்கள்), நைசின் விசுவாச அறிக்கை ஆகியவைகளுக்காக அறியப்படுகிறது. 1204 ஆம் ஆண்டின் 4-ம் சிலுவைப் போரைத் தொடர்ந்து நிக்கேயா பேரரசின் தலைநகரமாக 1261 இல் கான்ஸ்டண்டினோபில் பைசாந்தரினால் கைப்பற்றப்படும் வரை நிக்கேயா நகரம் அமைந்திருந்தது.

இந்த பழங்கால நகரம், இசுனிக் (அதன் நவீன பெயர் நிக்கேயாவில் இருந்து பெறப்பட்டது) என்ற இன்றைய துருக்கிய நகரில் அமைந்துள்ளது. இது வடக்கிலிருந்து தெற்கே மலைகளின் எல்லைகளைக் கொண்ட ஏரி, அஸ்கானியஸ் என்ற ஏரியின் கிழக்குப் பகுதியில் வளமான நிலப்பகுதியில் அமைந்துள்ளது. அதன் மேற்கு சுவர் ஏரியிலிருந்து மேலெழுந்துள்ளதுடன், அந்த திசையிலிருந்து முற்றுகையிடுவதிலிருந்து பாதுகாப்பை வழங்குகிறது. ஏரி எளிதில் நிலத்தில் இருந்து முற்றுகையிட முடியாத அளவுக்கு அதிக அகலமாக உள்ளது, மற்றும் கடற்கரை வழியிலான முற்றுகை ஆயுதங்களிலிருந்து துறைமுகத்தை அடைவதற்கு எந்த முயற்சியும் செய்ய முடியாத அளவுக்கு நகரம் மிகவும் கடினமானது.

10 மீட்டர் (33 அடி) உயரம் கொண்ட 5 கிலோமீட்டர் (3 மைல்) சுவர்களால் பண்டைய நகரம் சூழப்பட்டுள்ளது. இவை நிலப்பகுதிகளில் இரட்டைச் சதுரங்களால் சூழ்ந்துள்ளன, மேலும் பல்வேறு இடங்களில் 100 கோபுரங்களை உள்ளடக்கியது. சுவர்களில் மூன்று நிலப்பகுதிகளில் பெரிய வாயில்கள் நகரத்திற்கு ஒரே நுழைவாயிலைக் கொடுத்தன.

சாலைகளுக்காக பல இடங்களில் இன்று சுவர்கள் துளைக்கப்பட்டுள்ளது, ஆனால் ஆரம்பகால வேலைகளில் பெரும்பாலான பாதுகாப்பு அரண்கள் உயிர் பிழைத்திருக்கின்றன, இதன் விளைவாக, இது ஒரு முக்கிய சுற்றுலா தலமாக விளங்குகிறது.

உசாத்துணைகள்
------------

* Foss, Clive (1991). "Nicaea". *Oxford Dictionary of Byzantium*.  London and New York: Oxford University Press. 1463–1464. ISBN 978-0-19-504652-6.
* Stefanidou, Vera (2003). "Nicaea (Antiquity)". *Encyclopaedia of the Hellenic World, Asia Minor*.  Foundation of the Hellenic World.  பரணிடப்பட்டது 2016-03-03 at the வந்தவழி இயந்திரம்
* This article incorporates text from a publication now in the பொது உரிமைப் பரப்பு:  "Nicaea". *Dictionary of Greek and Roman Geography*. (1854–1857). London: John Murray.

வெளி இணைப்புகள்
---------------

விக்கிமீடியா பொதுவகத்தில்,  
 ***நிக்கேயா***   
என்பதின் ஊடகங்கள் உள்ளன. 

* Hazlitt, Classical Gazetteer, "Nicæa"
* T. Bekker-Nielsen, *Urban Life and Local Politics in Roman Bithynia: The Small World of Dion Chrysostomos* Aarhus, 2008.
**மேல்பட்டாம்பாக்கம் சிவலோகநாதர் கோயில்** தமிழ்நாட்டில் கடலூர் மாவட்டம், மேல்பட்டாம்பாக்கம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சிவலோக நாதர், ஞானபார்வதி சன்னதிகளும், விநாயகர், சுப்பிரமணியர் நடராஜன், சரபேஸ்வரர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடி மாதம் ஆடிப்பூரம் திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நைட் ஆஃப் தி ஸ்கார்பியன்** என்பது நிசீம் எசெக்கியேல் அவா்களால் எழுதப்பட்ட ஒரு கவிதை ஆகும். இக்கவிதை எசேக்கியேலின் ‘தி எக்ஸாட நேம்’ (1965) என்ற கவிதைத் தொகுப்பில் இடம்பெற்றது. இவா் பொதுவாக இந்திய சூழ்நிலையை மையமாக வைத்து பல கவிதைகளை இயற்றியுள்ளாா். கவிதைச் சுருக்கம் கவிஞாின் தாயை ஒரு தேள் நல்ல மழை பெய்துகொண்டிருக்கும் இரவில் கடித்துவிடுகிறது. அருகிலிருக்கும் விவசாயிகள் கடவுளின் திருநாமத்தை நூறு முறை கூறியவாறே மெழுகுவா்த்திகளுடனும் விளக்குகளுடனும் வந்து தேளை தேடுகின்றனா். ஆனால் அது இருக்குமிடம் தொியவில்லை. அத்தேள் எங்கோ ஓடி ஒளிந்துகொண்டது. விவசாயிகள் அனைவரும் கவிஞாின் தாயைச் சுற்றியமா்ந்து வாழ்க்கை தத்துவங்களாக கூறி அவரைத் தேற்றுகின்றனா். முற்பிறவியின் பயனாகவோ அல்லது பிற்பிறவியின் பயனாகவோ அவருக்கு தேள் கடித்துவிட்டதாக கூறுகின்றனா். ஆனால் பகுத்தறிவு கொண்ட கவிஞாின் தகப்பனோ தேள் கடித்த இடத்தில் பாராஃபினை ஊற்றி பச்சிலை பற்றுப் போடுகிறாா். மதகுருவும் அருகில் அமா்ந்து விஷத்தைக் கட்டுப்படுத்த மந்திரத்தை கூறியவாறு காணப்படுகின்றாா். இருபது மணிநேரம் கழித்து வலி சற்று குறைந்தவளாய் அத்தாய் "நல்லவேளை தேள் என் குழந்தையை கடிக்காமல் என்னை கடித்தது, இறைவனுக்கு நன்றி" என்று கூறுவதாக கவிதை நிறைவு பெறுகிறது.

மேற்கோள்கள்
-----------

1. 

2. 

3.
**ஜாக்ரதா முஸ்லிம் ஜனதா வங்காளதேசம்** (Jāgrātā Muslim Jānātā Bānglādesh, **ஜே.எம்.ஜே.பி**, JMJB) என்பது வங்காளதேசத்தில் உள்ள இஸ்லாமிய அமைப்பாகும். வங்காளதேச அரசு இந்த அமைப்பை தீவிரவாதக் குழு என அறிவித்துள்ளது. ஜாக்ரதா எனில் வங்க மொழியில் விழிப்புணர்வு எனப் பொருள்.

இந்த அமைப்பு வங்காளதேசத்தின் வடமேற்குப் பகுதியில் செயல்படுகிறது. இக்குழுவிற்கு அல் காயிதா தீவிரவாத அமைப்புடன் தொடர்பு உள்ளது என கூறப்படுகிறது. ஆனால் அதற்குரிய ஆதாரங்கள் எதுவும் உறுதி செய்யப்படவில்லை. 2005 ஆம் ஆண்டு ஜனவரி மாதம் *நியூயார்க் டைம்ஸ்* பத்திரிகையில் வெளியான செய்தியின்படி வங்காளதேசத்தில் வளர்ந்து வரும் அடிப்படைவாத இஸ்லாமியக் குழுக்களுள் இதுவும் ஒன்று எனக் குறிப்பிடப்பட்டுள்ளது. வங்காளதேசத்தில் நடந்த தொடர் குண்டு வெடிப்புகளுக்கு இக்குழு காரணம் ஆகும்.

இக்குழுவானது பங்களா பாய் மற்றும் *ஷேக் அப்துர் ரஹ்மான்* ஆகியோர் தலமையில் இயங்குகிறது. *சித்திக்யூர் ரஹ்மான்* *பங்களா பாய்* என அழைக்கப்படுகிறார். தீவிரவாதச் செயல்களுக்காக இவ்விருவரையும் வங்காளதேச அரசு தேடி வந்தது. இவ்வமைப்பின் கீழ்மட்டத் தலைவர்கள் சிலரை அரசு கைது செய்துள்ளது. இக்குழுவானது 1990 களின் கடைசியில் தொடங்கப்பட்டது. வங்காளதேசத்தின் வடமேற்குப் பகுதியில் நடைபெற்ற கொலைகளுக்குப் பின் இக்குழுவைப் பற்றி தெரிய ஆரம்பித்தது. அதன் பின்னர் 2004 ஆம் ஆண்டு வங்காளதேச அரசால் இக்குழு தடை செய்யப்பட்டு பலர் கைது செய்யப்பட்டனர். கைது செய்யப்பட்டவர்கள் வழங்கி தகவலின் படி இவர்கள் அமெரிக்காவிற்கு எதிராகப் போர்புரிய ஆப்கானிஸ்தான் மற்றும் ஈரானில் பயிற்சி எடுத்தவர்கள் என தெரியவந்தது. பங்களா பாய் பற்றி தகவல் தருபவர்களுக்கு சன்மானம் என வங்காளதேச அரசு அறிவித்தது. அதன் பின் நடந்த தொடர் கண்காணிப்பில் பங்களா பாய் *மைமென்சிங்* மாவட்டத்தில் அவரது மனைவி மற்றும் 5 ஆதரவாளர்களுடன் இருக்கும் போது காவல்துறையினரால் கைது செய்யப்பட்டார்.

வெளி இணைப்புகள்
---------------

* நியூயார்க் டைம்ஸ் கட்டுரை
* பரணிடப்பட்டது 2005-10-28 at the வந்தவழி இயந்திரம்.
* தென்கிழக்காசியத் தீவிரவாதம்

மேற்கோள்கள்
-----------

1. 1 2
2. ↑
3. ↑  Top Bangladesh militant captured: police பரணிடப்பட்டது 2007-03-31 at the வந்தவழி இயந்திரம், Reuters news report, 6 March 2006.
4. ↑  "காப்பகப்படுத்தப்பட்ட நகல்". 2015-02-27 அன்று மூலம் பரணிடப்பட்டது. 2013-12-27 அன்று பார்க்கப்பட்டது.
**ஊர்காவற்றுறை பிரதேச செயலாளர் பிரிவு** அல்லது **தீவுப்பகுதி வடக்கு பிரதேச செயலாளர் பிரிவு** இலங்கையின் வடபகுதியில் அமைந்துள்ள யாழ்ப்பாண மாவட்டத்தில் உள்ளது. இப் பிரிவு யாழ்ப்பாணக் குடாநாட்டுக்கு மேற்குத் திசையில் உள்ள தீவுக் கூட்டங்களில், அனலைதீவு, எழுவைதீவு, பருத்தித்தீவு, காரைநகர், வேலணைத்தீவின் வடக்குப் பகுதி ஆகியவற்றை உள்ளடக்கியுள்ளது. இப் பிரிவு 24 கிராம அலுவலர் பிரிவுகளைக் கொண்டுள்ளது. இவற்றுள் அனலைதீவில் 2 பிரிவுகளும், எழுவைதீவில் ஒன்றும், காரைநகரில் 9 பிரிவுகளும், வேலணைத்தீவில் 12 பிரிவுகளும் உள்ளன. இதன் நிர்வாகத் தலைமையகம் ஊர்காவற்றுறையில் அமைந்துள்ளது.

இது 30 சதுர கிலோமீட்டர் பரப்பளவு கொண்டது.

மேற்கோள்கள்
-----------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புகள்
---------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
வடஇந்தியாவின் இராசசுத்தான் மாநிலத்தில் உள்ள ஒரு ஊர்
தஞ்சாவூர் வயல் வெளிகள்
**ஊர்** அல்லது **கிராமம்** என்பது மனித இனத்தின் படிப்படியான வளர்ச்சி நிலையில் குடிசைகள் அல்லது வீடுகள் அமைத்து வாழும் ஒரு நிலப்பரப்பை அல்லது மக்கள் குடியிருப்பைக் குறிக்கும். அவ்வாறான ஊர்களில் சிறிய ஊர்கள் சிற்றூர் என்றும் பெரிய ஊர்கள் பேரூர் என்றும் அழைக்கப்படும். ஊர்களின் வளர்ச்சி நிலையே காலவோட்டத்தில் நாடுகளாகின.

வணிகத் தொடர்பாடுகளை தொடர்ந்து ஊர்களின் நடுவே வணிக மையங்களாக வளர்ச்சி பெற்ற இடங்கள் நகரங்களாக மாற்றம் பெற்றன. ஊர்கள் பெரும்பாலும் சிற்றூர்களுக்கும், நகரங்களுக்கும் இடைப்பட்ட அளவைக் கொண்டவை. புறநடையாக சில பெரிய ஊர்கள் சிறிய நகரங்களிலும் அளவிற் பெரியவையாக இருப்பதுண்டு. ஊர்கள் பொருளாதார இயல்புகளின் அடிப்படையில் நகரங்களினின்றும் வேறுபடுகின்றன. அதாவது ஊர்கள் விவசாயப் பொருளாதாரத்தை அடிப்படையாகக் கொண்டுள்ளன. விவசாயப் பொருளாதாரம் என்னும்போது, மீன்பிடித்தல் போன்ற அடிப்படையான தொழில் முயற்சிகளையும் உள்ளடக்கும்.

இலங்கையின் வரலாற்றின் முதல் ஊர்
-------------------------------

இலங்கை வரலாற்று தகவல்களை உள்ளடக்கிய காலத்தால் முற்பட்ட நூலான மகாவம்சத்தின் கூற்றுக்கிணங்க விசயனும் அவனது நண்பர்கள் 700 பேரும் தம்பபண்ணிக்கு (இன்றைய இலங்கையின் மன்னார் பகுதி) வந்தடைந்த பொழுது ஒரு பெண்ணை (யாக்கினி) கண்டதாகவும், அவளை பின் தொடர்ந்து விசயனின் நண்பர்கள் ஒவ்வொருவராக சென்றவிடத்தில் ஒரு கிராமமும் நாயும் இருந்ததாகவும், அங்கே ஒரு மரத்தடியில் துறவி வடிவில் குவேனி நூல் நூற்றுக்கொண்டிருந்தாள் போன்ற தகவல்கள், விசயன் இலங்கைக்கு வரும் முன்பே இலங்கை தம்பபண்ணியில் மக்கள் குடியிருப்பு இருந்தது எனும் தகவலை தருகிறது.

சான்றுகோள்கள்
-------------

1. ↑  The Coming of Vijaya | பக்கம்:43

இவற்றையும் பார்க்கவும்
----------------------

* நாட்டுப்புறம்
* நகர்ப்புறம்
***வானபிரஸ்தம்*** *(The Last Dance)* (1999) ஆம் ஆண்டு வெளிவந்த மலையாளத் திரைப்படமாகும்.ஷஜ்ஜி என்.கருன் இயக்கத்தில் வெளிவந்த இத்திரைப்படத்தில் மோகன்லால்,சுஹாசினி மற்றும் பலரும் நடித்துள்ளனர்.

வகை
---

கலைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

கேரளாவில் 1950 ஆம் ஆண்டுகளில் வாழும் குன்ஹிக்குட்டன் (மோகன்லால்) கதகளி நடனத்தின் மீதுள்ள அவாவினால் அந்தணர்கள் குடும்பத்திடம் கற்கச் செல்கின்றார். அங்கு தாழ்ந்த ஜாதியனன் என ஒதுக்கப்படும் பொழுது அங்கிருந்த நல்லவர் ஒருவரால் அரவணைக்கப்பட்டு கதகளிக் கலையினைப் பயில்கின்றார் உயர்ந்த ஜாதியனனாகத் திகழ்ந்த குன்ஹிக்குட்டனின் தந்தையார் தாழ்ந்த ஜாதிப் பெண்ணான குன்ஹிக்குட்டன் தாயாரை இரண்டாம் தாரமாக ஏற்றுக் கொண்டவராவார். தனது புதல்வனான குன்ஹிக்குட்டனை வாழ்நாள் முழுதும் ஒதுக்கி வைத்தவரும் ஆவார். ஒரு சமயம் குன்ஹிக்குட்டன் மகாபாரதக் கதையில் வரும் அர்ஜுனன் கதாபாத்திரத்தினை ஏற்று நடிக்கும் சமயம் அர்ஜுனன் மனைவியான சுபத்ரா கதாபாத்திரத்தில் உள்ளது போன்று தன்னை நினைத்துக் கொண்டு அர்ஜூனனாக நடித்த குன்ஹிக்குட்டனைக் காதலிக்கின்றார் அவ்வூர் இளவரசியான சுபத்ரா (சுகாசினி). சுபத்ரா விமான ஓட்டி ஒருவரை மணம் புரிந்தவரென்பதும் குன்ஹிக்குட்டனின் சினேகம் கிடைத்த சில நாட்களில் அவர் இறந்து விடுவதும் குறிப்பிடத்தக்கது. இதன் பின்னர் இருவரும் காதல் கொண்டு காம லீலைகளில் ஈடுபட்டுக் குழந்தையொன்றினையும் பெற்றெடுக்கின்றனர்.குன்ஹிக்குட்டன் ஏற்கனவே ஒரு மனைவியை உடையவரென்பதும் மகள் ஒருத்தியை உடையவர் என்பதும் குறிப்பிடத்தக்கது.இதற்கிடையில் பிரியும் சுபத்ரா தான் அர்ஜூனன் என்ற கதாபாத்திரத்தையே காதல் கொண்டதாகவும் குன்ஹிக்குட்டனை அல்ல என்பதனையும் விளக்கிக் கூறுகின்றார்.இருவரும் பிரிந்தே வாழுகின்றனர்.கதகளி நடனத்தினை அரங்கேற்றும் பொழுது குன்ஹிக்குட்டன் கீழே விழுந்து இறக்கின்றார் இச்செய்தியை அறிந்து கொள்ளும் சுபத்ரா குன்ஹிக்குட்டன் தனக்கு இறுதியாக எழுதிய மடலில் தனது மகனைப் பற்றி விசாரித்து எழுதுகின்றார் அதன் பின்னர் சுபத்ரா மனம் நொந்து போய் மயங்கி விழுந்து மரணிக்கின்றார்.

விருதுகள்
---------

**1999 AFI Fest (அமெரிக்கா)**

* பரிந்துரைக்கப்பட்டது - தேர்வாளர் விருது- ஷஜ்ஜி என். கருன்

### வென்ற விருதுகள்

**2000 இஸ்தான்புல் சர்வதேச திரைப்பட விழா (துருக்கி)**

* வென்ற விருது - தேர்வாளர் விருது- ஷஜ்ஜி என்.கருன்

**2000 பம்பாய் சர்வதேச திரைப்படவிழா (இந்தியா)**

* வென்ற விருது - FIPRESCI Prize - ஷஜ்ஜி என்.கருன்

**2000 தேசிய திரைப்பட விருது (இந்தியா)**

* வென்ற விருது - தங்கத் தாமரை விருது - சிறந்த திரைப்படத்திற்கான தேசிய திரைப்பட விருது
* வென்ற விருது - வெள்ளித் தாமரை விருது - சிறந்த நடிகர் - மோகன்லால்
* வென்ற விருது - வெள்ளித் தாமரை விருது - சிறந்த படத்தொகுப்பு - ஏ.ஸ்ரீகர் பிரசாத், ஜோசம் குன்வார்ச்

மேற்கோள்கள்
-----------

வெளியிணைப்புகள்
---------------

* சர்வதேச திரைப்படத் தரவுத் தளத்தில்
**கல்யாணி கஜபதி** (*Kalyani Gajapati*) அல்லது **கல்யாணி தேவி** என்பவர் பர்லாகேமுண்டி கங்கா வம்சத்தின் தற்போதைய தலைவர் ஆவார். இவர் பரலக்கெமுண்டியின் கங்கா வம்சத்திற்குத் தலைமை தாங்கிய முதல் பெண்மணி ஆனார்.

வாழ்க்கை
--------

கல்யாணி கஜபதி பெங்களூரில் தனது கல்வியைத் தொடர்ந்ததாலும், சென்னை அரண்மனைக்கு எப்போதாவது சென்று வருவதாலும், தனது ஆரம்ப ஆண்டுகளை பரலகமுண்டியிலிருந்து விலகிக் கழித்தார்.

கல்யாணி கஜபதி புவனேசுவரத்தில் தனது தந்தை கோபிநாத் கஜபதி நாராயண் டியோ இறந்த பிறகு, 10 ஜனவரி 2020 அன்று 50 வயதில் முடிசூட்டினார். இவர் வம்சத்தின் 17வது தலைவி இவராவார். அரண்மனை அருகே உள்ள இராமசுவாமி கோவிலில் பூஜை முடிந்ததும், கல்யாணி ஊர்வலமாகத் தர்பார் மண்டபத்திற்கோ அழைத்துச் செல்லப்பட்டார். இங்கு இவர் இளவரசியின் உடையில் சிம்மாசனத்தில் அமர்ந்தாள். முடிசூட்டுக்குப் பிறகு, கல்யாணி தனது முதல் உத்தரவைப் பிறப்பித்தார்: இதன் பின்னரே இவரின் தந்தையின் இறுதிச் சடங்கு மற்றும் தகனம் நடைபெற்றது.

கல்யாணி கஜபதி 2019 பிப்ரவரியில் அரசியல் கட்சியான பிஜு ஜனதா தளத்தில் சேர்ந்தார்.

மேலும் பார்க்கவும்
------------------

* கீழைக் கங்கர் வம்சம்

மேற்கோள்கள்
-----------

1. ↑  "Meet Kalyani, first woman Gajapati of Parala royal family". *The New Indian Express*. 2020-10-09 அன்று பார்க்கப்பட்டது.
2. ↑  "Kalyani Gajapathi(BJD):Constituency- PARALAKHEMUNDI(GAJAPATI) - Affidavit Information of Candidate". *myneta.info*. 2020-10-09 அன்று பார்க்கப்பட்டது.
3. ↑  "Kalyani Gajapati Crowned As First Queen Of Paralakhemundi". *ODISHA BYTES* (ஆங்கிலம்). 2020-01-11. 2020-10-09 அன்று பார்க்கப்பட்டது.
4. ↑  "Gajapati's royal scion joins BJD- The Hindu". *The Hindu*. 27 February 2019. . "Gajapati's royal scion joins BJD- The Hindu". *The Hindu*. 27 February 2019. Retrieved 31 December 2020.
**மறை ஒன்று** அல்லது **சய ஒன்று** (ஆங்கிலம்: *Minus One*) என்பது 1 இன் கூட்டல் நேர்மாறு ஆகும். மறை ஒன்று என்பது மறை இரண்டுக்கும் பூச்சியத்துக்கும் இடைப்பட்ட மறை நிறையெண் ஆகும்.

இயற்கணிதப் பண்புகள்
-------------------

ஓர் எண்ணை, {\displaystyle -1} ஆல் பெருக்குவது என்பது, அவ்வெண்ணின் குறியை மாற்றுவதற்குச் சமனாகும். இதனைப் பரம்பல் விதி மூலம் நிறுவலாம்.

{\displaystyle x} ஒரு மெய்யெண் எனில்:-

{\displaystyle x+(-1)\cdot x}

{\displaystyle =1\cdot x+(-1)\cdot x}
{\displaystyle =(1+(-1))\cdot x}
{\displaystyle =0\cdot x}
{\displaystyle =0}
**ஃ** {\displaystyle x+(-1)\cdot x=0\,}
{\displaystyle x} உடன் {\displaystyle (-1)\cdot x} ஐக் கூட்டும் போது {\displaystyle =0} கிடைப்பதால், {\displaystyle (-1)\cdot x} என்பது {\displaystyle x}இன் கூட்டல் நேர்மாறாகும்.

அதாவது:
{\displaystyle (-1)\cdot x=-x}

### மறை ஒன்றின் வர்க்கம்

-1இன் வர்க்கத்தின் பெறுமானம் 1 ஆகும். இதனால் இரு மறை எண்களின் பெருக்கத்தின் பெறுமானம் ஒரு நேர் எண்ணாக அமையும்.

-1 வர்க்கத்தின் பெறுமானம் 1 ஆகும் என்பதை அட்சர கணித முறைப்படி நிறுவலாம்:

{\displaystyle 0=-1\cdot 0}

{\displaystyle =-1\cdot [1+(-1)]}
{\displaystyle -1\cdot 1+(-1)\cdot (-1)}
{\displaystyle =-1+(-1)\cdot (-1)}
சமன்பாட்டின் இரண்டு பக்கங்களிலும் 1ஐக் கூட்டுவதன் மூலம்,

{\displaystyle 1+0=[1+(-1)]+(-1)\cdot (-1)}
{\displaystyle 1=(-1)\cdot (-1)}
{\displaystyle (-1)\cdot (-1)=1}
ஆகவே, மறை ஒன்றின் வர்க்கத்தின் பெறுமானம் 1 ஆகும்.

### மறை ஒன்றின் வர்க்கமூலம்

சிக்கலெண்ணான {\displaystyle i}ஆனது {\displaystyle i^{2}=-1} என்ற சமன்பாட்டைத் திருப்திப்படுத்தும். ஆகவே, -1 வர்க்கமூலத்தின் பெறுமானம் {\displaystyle i} ஆகும்.

மேற்கோள்கள்
-----------

1. ↑  வர்க்கங்களும் வர்க்கமூலங்களும் (ஆங்கில மொழியில்)
2. ↑  கற்பனை எண்கள் (ஆங்கில மொழியில்)
**மெகரூன் ஏரி** (*Mehrun Lake*) என்பது ஜல்கான் அருகே அமைந்துள்ள இயற்கை ஏரியாகும். மெகரூன் ஏரியின் பெயரானது இந்தப் பகுதியின் பெயரான ஜல்கானிலிருந்து தோன்றியதாகும். ஜல் என்பது தண்ணீரைக் குறிக்கும். இந்த ஏரியானது இப்பகுதி மக்களுக்குக் குடிநீருக்காகவும் விவசாயத்திற்காகவும் 75 ஹெக்டேர் பரப்பளவில் தோற்றுவிக்கப்பட்டது. பின்னர் இந்த ஏரிக்கரையில் பல பொழுதுபோக்கு அம்சங்கள் ஏற்படுத்தப்பட்டன. எனவே அருகிலுள்ள நகரங்களிலிருந்தும் பல இங்கு வருகின்றனர். இந்த ஏரி ஜல்கான் மக்களுக்குப் பொழுது போக்குவதற்கான இடமாக உள்ளது. இந்த ஏரிக்கு அருகில் பல பூங்காக்கள் உள்ளன. இந்த ஏரியில் சாத் பூஜை பயிற்சி செய்ய உத்தரப்பிரதேசம் மற்றும் பீகாரிலிருந்து பலர் இந்நகரத்திற்குக் குடியேறுகின்றனர்.

ஜல்கான் நகராட்சி இந்த ஏரியை மேம்படுத்தி விநாயகர் கோயில் கட்ட முன்னெடுப்பினைத் துவக்கியுள்ளது. இதன் மூலம் சுற்றுலாவை மேம்படுத்தவும் திட்டமிட்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-07-21 அன்று மூலம் பரணிடப்பட்டது. 2021-07-21 அன்று பார்க்கப்பட்டது.
2. ↑  "The Famous Mehrun Lake". Indiamapped.com. 2017-04-25 அன்று பார்க்கப்பட்டது.
திருவிதாங்கூர் கொடியில் உள்ள வலம்புரிச் சங்கு
செயற்கை வலம்புரி டிரைட்டன் சங்கு வகைச் சங்கு. வலம்புரிச் சங்கு அரிதானது என்பதால் செயற்கையாக உருவாக்கப்படுகின்றன. சந்தையில் இவை போலிச் சங்குகள் என அடையாளப்படுத்தப்படுகின்றன.
**வலம்புரிச் சங்கு** (*Dakshinavarti Shankh*) என்பது சங்குகளில் ஒரு அரிய வகை ஆகும். இது இந்து நம்பிக்கைகளில் மிகப் புனிதமான சங்காகவும், வளத்தையும், நலத்தையும் தருவதாக கருதப்படுகிறது. இந்த நம்பிக்கைகளின் காரணமாக வலம்புரிச் சங்குகளைப் பெருந்தொகை அளித்து வாங்குபவர் உள்ளனர். இச்சங்கு திருவிதாங்கூர் கொடி, கேரள அரசு சின்னம், சிக்கிம் அரசு சின்னம் போன்றவற்றில் இடம்பெற்றுள்ளது.

நம்பிக்கைகள்
------------

வலம்புரிச் சங்குகள் கடற்கரைக்கு வந்து முத்துகளைக் கொட்டிவிட்டுச் செல்லும் என்றும், வலம்புரிச் சங்கு தானே முழங்கும் என்றும் நம்பிக்கை நிலவிவந்தது.
வலம்புரிச் சங்கிலிருந்து விலையுயர்ந்த முத்து கிடைக்கும் என்ற நம்பிக்கை சங்க காலத்திலிருந்தே உள்ளது. சிலப்பதிகாரத்தில் வலம்புரியீன்ற நலம்புரி முத்தம் (27-244), மாசறு பொன்னே வலம்புரி முத்தே ( 2:73), வலம்புரி முத்திற் குலம்புரி பிறப்பும், வலம்புரியொரு முத்தன்ன (பெருந்தொகை 1712:25-27) வலம்புரி முத்து என்னும் கருதுகோள் பழந்தமிழ் இலக்கியங்கள் பலவற்றில் இடம்பெற்றுள்ளன.

தோன்றும் விதம்
--------------

இடம்புரி, வலம்புரிச் சங்குகளானது வெண் சங்கு என்னும் ஒரே இனத்தைச் சார்ந்தவை. சங்குகள் கருமுட்டையாக வளரத் தொடங்கும்போது செல் பிளவுறும் கோணம் நேர் குறுக்காக அமையாமல் சற்று சாய்வாக அமைகிறது. அடுத்த பிளவுகள் முந்தைய பிளவின் சாய்கோணத்தில் அமைவதால் பிளவு நிலைகள் ஆரச்சுற்றில் நிகழ்கின்றன. புரிச்சுற்றின் அடிப்படையில் இதன் உடல் அமைவதால் அதை அடியொற்றி மேல்தோடும் அமைந்துவிடுகிறது. கருசெல் பிளவின் சாய்கோணம் இடது, வலது என விலகுவதற்கு இதன் மரபணுக்களே காரணம். இடம்புரி செல்பிளவு இயல்பானது. மரபணுவின் சடுதிமாற்றம் காரணமாகவே வலம்புரிச் சங்கு உருவாகிறது. மரபணு சடுதிமாற்றம் வெகு அரிதாக நிகழ்வது என்பதால் வலம்புரிச் சங்கும் அரிதாகவே கிடைக்கிறது.

வகைகள்
------

வலம்புரி சங்கு உயர்வானது என்றாலும் அதைவிட உயர்வான சங்கு சலஞ்சலம்; சலஞ்சலத்திலும் உயர்வான சங்கு பாஞ்சசன்யம் என்று மக்கள் கருதினர். ஆயிரம் இடம்புரிச் சங்குக்கு இணையானது ஒரு வலம்புரி; ஆயிரம் வலம்புரிக்கு ஒரு சலஞ்சலம்; ஆயிரம் சலஞ்சலத்துக்கு நேரானது ஒரு பாஞ்சசன்யம் என்ற கருத்துக்கள் நிகண்டுகளில் கூறப்பட்டுள்ளன. சலஞ்சலத்தின் உள்ளே வெள்ளி நிறத்தில் இருக்கும் மூன்று கோடுகள் மும்மூர்த்திகளைக் குறிக்கும் என்று சில சம்ஸ்கிருத நூல்கள் சொல்கின்றன. என்றாலும் இன்றுவரை சலஞ்சலம், பாஞ்சசன்யம் என்பதாக விவரிக்கப்படும் சங்குகளை எவரும் கண்டதில்லை.

வலம்புரிச் சங்குகள் மேலான சக்தியைக் கொண்டவை என்பதற்கு சான்று எதுவுமில்லை வலம்புரிச் சங்குகள் இடம்புரிச் சங்கு போலன்றி மிக அரிதாகக் கிடைப்பவை என்பது மட்டும் உண்மை.

மேற்கோள்கள்
-----------

1. ↑  வறீதையா கான்ஸ்தந்தின் (3 பெப்ரவரி 2018). "எப்படி வருகிறது வலம்புரி?". *கட்டுரை*. தி இந்து தமிழ். 3 பெப்ரவரி 2018 அன்று பார்க்கப்பட்டது.
2. ↑  "தமிழ்க் கலைக்களஞ்சியம்". *கட்டுரை*. தமிழ் வளர்ச்சித்துறை. p. 371. 31 சனவரி 2018 அன்று பார்க்கப்பட்டது.
3. ↑  வறீதையா கான்ஸ்தந்தின் (28 சனவரி 2018). "வலம்புரி அதிர்ஷ்டமா?". *கட்டுரை*. தி இந்து தமிழ். 31 சனவரி 2018 அன்று பார்க்கப்பட்டது.
**வானம்பாடிகள் இசை போட்டி நிகழ்ச்சி** என்பது பிரான்ஸிலே நடைபெறும் ஒரு தமிழ் பாடல் போட்டி நிகழ்ச்சியாகும். இதில் ஐரோப்பிய நாடுகளில் வாழும் தமிழ் பிள்ளைகள் கலந்துகொண்டு, போட்டியிட்டு வருகின்றனர். ஆண்டுக்கு ஒருமுறை நடைபெறும் இந்தப் போட்டி, 2011 ம் ஆண்டு தொடங்கப்பட்டது. புலம்பெயர் நாடுகளில், பிறந்துவளரும் குழந்தைகள், தமிழ்மொழியோடு சேர்த்து, தமிழ் இசையிலும் சிறந்து விளங்கவேண்டும் என்பதற்காகவே இந்தப் போட்டி நடத்தப்படுகிறது. பல்வேறு அகவைப் பிரிவுகளில் நடைபெறும் இந்தப் போட்டியில் பலநூறுபேர் கலந்துகொண்டு, தங்கள் திறமைகளை வெளிப்படுத்திவருகிறார்கள். தெரிவுச் சுற்று, கலையகச் சுற்று, இறுதிப் போட்டி என பல்வேறு பிரிவுகளாக போட்டிகள் நடைபெறுகின்றன.

இறுதிப்போட்டியானது, பிரான்ஸிலே பொதுமக்கள் மத்தியிலே அரங்க நிகழ்வாக நடைபெறுகிறது. இதில் தென்னிந்திய சினிமாத்துறையில் இருக்கும் பிரபல இசையமைப்பாளர்கள், பாடகர்கள் ஆகியோர் நடுவர்களாக கலந்துகொள்கிறார்கள். போட்டியிலே வெற்றிபெறுபவர்களுக்கு சான்றிதழ்களும் பணப்பரிசில்களும் வழங்கப்படுகின்றன. அத்துடன் தென்னிந்திய சினிமாத்துறைக்குள் நுழைவதற்கான ஒரு திறவுகோலாகவும் இந்தப் போட்டி அமைகிறது.
**மெக்கானிக்கா** (*Mechanica*, இலத்தீன்: *Mechanica sive motus scientia analytice exposita*; 1736) என்பது லியோனார்டு ஆய்லர் என்ற சுவிட்சர்லாந்தைச் சேர்ந்த கணிதவியலர் இரண்டு பாகங்களில் வெளியிட்ட ஒரு கணித நூலாகும். இது கணிதத்தை ஆளும் இயக்கத்தைப் பகுப்பாய்வு ரீதியாக விவரிக்கிறது. இந்நூலில் இவர் e கணித மாறிலியை பல தசம இலக்கங்களுக்குக் கணித்து வெளியிட்டிருந்தார்.

ஆய்லர் இந்நூலில் பகுப்பாய்வின் நுட்பங்களை உருவாக்கியதோடு, குறிப்பாக பிற்கால வெளியீடுகளில் மாறுபாடுகளின் கணிப்பியல் உட்பட, இயக்கவியலில் உள்ள பல சிக்கல்களுக்கு அதனைப் பயன்படுத்தினார்.

மேற்கோள்கள்
-----------

1. ↑  Hans Jahnke (2003). *A History of Analysis - Translated from German*. American Mathematical Society. பக். 357. .
2. ↑  William Whewell (1837). *History of the inductive sciences: from the earliest to the present times, Volume 2*. J. W. Parker. பக். 93–96. .

வெளி இணைப்புகள்
---------------

* Mechanica Vol. 1 [E015] – இலத்தீன்
* Mechanica Vol. 1 – (ஆங்கில மொழியில்)
* Mechanica Vol. 2 [E016] – இலத்தீன்.
* Mechanica Vol. 2 – (ஆங்கில மொழியில்)